คือผมประคบอุ่นหลังล้างตาด้วยน้ำเกลือทางการแพทย์ ผมรู้สึกเคืองตา และตอนประคบเสร็จลืมตายากครับ มันจะมีผลอะไรไหมครับ
สวัสดีค่ะ thanakorn,การประคบอุ่นที่ดวงตา หากไม่ได้ร้อนจนเกินไป คือเปลือกตาที่โดนประคบ ไมได้เกิดการแดงตามมา ก็แสดงว่าน้ำไม่ได้ร้อนจนเกินไป ก็ไม่ได้อันตรายอะไรค่ะ เพียงแต่อาจไม่ได้ทำให้อาการเคืองตาหายไป โดยจะขึ้นอยู่กับสาเหตุที่ทำให้เกิดอาการเคืองตาค่ะโดยอาการเคืองตา อาจเกิดจาก- ตาแห้ง เช่น จากการใช้สายตานานๆ เช่น อ่านหนังสือ มองคอมพิวเตอร์ มือถือ เป็นต้น การโดนลมพัดนานๆ การนอนพักผ่อนไม่เพียงพอ เป็นต้น ซึ่งการประคบอุ่น อาจไม่ช่วยลดอาการมากนัก การจะลดอาการ ก็ต้องลดปัจจัยที่ทำให้เกิดอาการลง และการใช้น้ำตาเทียมช่วย- ภูมิแพ้ขึ้นดวงตา มักมีอาการคันตาร่วมด้วย ซึ่งการประคบอุ่นจะยิ่งทำให้อาการเป็นมากขึ้น ต้องอาศัยการประคบเย็นช่วย- เยื่อบุตาอักเสบจากการติดเชื้อหรือโรคตาแดง รวมถึงตากุ้งยิง ซึ่งการประคบุอุ่นจะช่วยบรรเทาอาการลงได้- มีสิ่งแปลกปลอมในดวงตา การประคบอุ่นหรือเย็นจะไม่ได้ช่วยอะไร ต้องเอาสิ่งแปลกปลอมออกเท่านั้นดังนั้น หากยังมีอาการเคืองตาต่อเนื่อง แนะนำควรไปพบแพทย์เพื่อตรวจวินิจฉัยว่าเกิดจากสาเหตุอะไร จะได้รักษาให้ตรงกับโรคค่ะ สำหรับการล้างตานั้น หากไม่ได้มีสิ่งแปลกปลอมเข้าตา ก็ไม่จำเป็นต้องล้างตาอีก ส่วกนารประคบอุ่น หากทำแล้วดีขึ้น ก้สามารถทำต่อได้ แต่หากทำแล้ว อาการไม่ดีขึ้นหรือแย่ลง ก็ไม่ควรทำต่อค่ะ